
Naslov: Tudi letos so s starimi motorji drveli na Malkovec
Napoved za voditelja:

Čeprav se organizatorji - Društvo ljubiteljev starodobnih vozil Mirenske doline Hrast iz Tržišča vsako leto ubadajo z velikimi težavami – predvsem finančnimi, potem le uspešno izpeljejo gorsko dirko starodobnih motorjev za pokal Malkovec. Letos so jo pripravili že 16. In tokrat so na progi v skupni dolžini dobra dva kilometra pripravili kar dve dirki, ki štejejo za Državno prvenstvo v hitrostnem motociklizmu starodobnikov.

T- Iz Tržišča GORAN ROVAN /

X- Snemalec in montažer Tomi Naglič /

Kljub temu, da je vse težje zagotoviti denar za izvedbo gorske dirke starodobnih motorjev, člani Hrasta iz Tržišča vztrajajo. In kako jim to sploh uspeva?
T- TONI JANEŽIČ /
X- predsednik Društvo ljubiteljev starodobnih vozil Mirenske doline Hrast iz Tržišča /

»Ker mamo tako podporo v kraju in pa sodelovanje vseh društev in pa krajanov KS Tržišče. To nam uspeva, drugač, če tega ne bi mel, tudi 16. dirke zapovrstjo ne bi blo.«
Število dirk, ki štejejo za državno prvenstvo v hitrostnem motociklizmu starodobnikov, se vsako leto zmanjšuje, vse manj pa je tudi tekmovalcev. In zakaj?
T- NIKO SODNIKAR /
»Zaradi tega, ker je treba tolk te, treba teh papirnatih vojske in tud jest mislim, da je pomanjkanje denarja.«
T- SLAVKO KRČ /
»Kdor ma denar, da priprav motor, mora met tud denar za dirko, to je nesporno in na konc koncu je to najcenejš dirkanje, kar si ga lahko prvoščmo.«

Starodobniki so tudi prava paša za oči, tudi za obiskovalce, ki radi prihajajo na dirko za Pokal Malkovca.
T- FRANC MLAKAR /
X- predsednik Moto kluba Posavje /

»Prvič, zato ker je v domačem kraju, drugič pa zato, ker tud prijatli moji tekmujejo, ne. Pa tud pomagamo, ker smo prijatli med seboj , ne.«
T- MAJA MARKOVIČ /
»Zaradi zabave, zaradi dobre družbe, zaradi vseh teh prijetnih zvokov, ki jih lahko slišimo ob progi.«
T- NASTJA PRIJATELJ /
»Ja men so všeč tisti, ki grejo mal hitrej, pa mal manj ropotajo, ampak ja, no. Sem ljubiteljica motorjev. Pa tud vozte? Ne, zadaj, če grem, grem zadaj.«

Seveda se dirka starodobnikov vsako leto zaključi tudi s pravo veselico, kjer pridejo na račun tudi ljubitelji glasbe in dobre kapljice. V Tržišču pa te zagotovo ne manjka.
